Krokans venner  
**Styremøte på Krokan 29. mai 2011**

Tilstede: Morten, David, Kirsten, Jørn, Hans.

**Sak 1:** Morten har mottatt retningslinjer for økonomistyring fra valgt revisor Are Langmoen. Disse ble gjennomgått og vedtatt. Utbetalinger over 5.000,- kr skal styrebehandles.

**Sak 2:** Vedrørende videre medlemsverving. Alle medlemmer oppfordres til å markedsføre venneforeningen og oppfordre venner og bekjente til å tegne seg som medlemmer. Kirsten jobber med facebookprofil. Jørn vil jobbe mot medlemsbedrifter på Rjukan, målsetting å få kontakt med 5-10 bedrifter som kan ha spesiell tilknytning til Krokan. Bedriftsmedlemskap: engangsinnbetaling kr. 5.000,-. Bedriftsmedlemskap skal markedsføres for å 1) skape aktivitet på Krokan, 2) være med å oppruste og vedlikeholde Krokan turisthytte.

**Sak 3:** Krokans venner v/ leder sender en takk til 1) Kvikklunch turlag + bedriften for verdifull deltakelse på dugnaden i mai 2011, og til 2) Tinn og Rjukan turlag..

**Sak 4:** Aktiviteter i Krokans venner videre i 2011:

* Vårt planlagte program på Rjukan i september utgår.
* Morten og David vil være til stede på Marispelet 28-31. juli. Hvis det ikke blir drift av Krokan turisthytte i sommer vil Morten søke å drive denne helgen, han søker som privatperson og ikke på vegne av Krokans venner. Morten tar kontakt med Marispelarrangøren (v/ Gro Synnøve Brekka eller Betty Rui Møller) og informerer om at Krokan turisthytte er åpen for enkel servering, viktig at dette blir bekjentgjort for publikum til Marispelet.
* I stedet for eget høstprogram ønsker vi å knytte kontakt mot Telemark turistforenings arrangement på Gaustatoppen 13. august og Tinn og Rjukans tur til Solstien 28. august. Morten legger denne informasjonen ut til medlemmene i Krokans venner på vår hjemmeside.

**Sak 5:** Aktuelle dugnadsoppgaver på Krokan nå er:

* Vedarbeid (saging og kløving av ved som ligger oppstablet)
* slå utmark
* rydde ut/ kjøre bort søppel fra uthuset
* reparere platting/trapp foran inngangsdør
* hugst bak uthuset
* opprydding/bortkjøring av paller og råtne materialer bak uthuset

Morten har fått henvendelse fra en skoleklasse på Rjukan vedr dugnadsoppgaver og tar kontakt tilbake for å høre om noen av disse oppgavene kan være aktuelle.

**Sak 6:** Kontakt mot Helbergstiftelsen. Krokans venner v/Morten tar muntlig opp med dem:

* Muligheter for å flytte ”Ingeniørboligen” tilbake til Krokan. Krokans venner mener dette er en spennende tanke – og åpner både for etablerings- og driftsmuligheter på stedet.
* At eier/driftsforholdet rundt Krokan skal avklares i løpet av 2011 – ved at hovedstyret i DNT har bedt Helbergstiftelsen om å avklare dette. Hvis ingen i DNT er interessert, bør eier kanskje henvende seg til Industriarbeidermuseet?
* Vi har fått indikasjoner på at Hydro er interessert i å motta en søknad fra Krokans eier om støtte til kjøp og flytting av tidligere ingeniørboligen tilbake til Krokan.

**Sak 7:** Oppsummering av dugnadsweekend:

* 12 personer fra Kvikk lunch turlag, Tinn og Rjukan turlag og Krokans venner har malt og ryddet på Krokan. Nedlagt arbeid 72 timer + forarbeider + reise, dvs ca 100 timer og vi estimerer verdien av dette arbeidet til 50-100.000,- kroner. Vi er fornøyd med resultatet.
* Under dugnadsarbeidet avdekket vi akutt behov for vedlikehold av tak ( mye råte + avblåst takpapp), videre stort behov for vedlikehold/ utskifting bunnstokker ( mot nord mye råte)

Morten informerer Helbergstiftelsen om disse forhold og ber om at eier snarlig besørger reparasjon da vi tror at nevnte skader kan resultere i betydelige tilleggsskader.

Morten sender referat fra styremøte til Helbergstiftelsen.

Asker, 30. mai 2011.

Hans Vale